Skalt tú byggja ella umbyggja sethús, er neyðugt at hava tryggingarviðurskiftini í lagi. Arbeiðstøkutryggingin fevnir um eitt avmarkað tíðarskeið–frá tí arbeiðið byrjar og til tað er liðugt. Hetta tíðarskeiðið fevnir hon um útreiðslur í sambandi við óvæntaðar og brádligar skaðar, umframt alt tilfarið, sum liggur á byggiplássinum, meðan tryggingin er galdandi. Harumframt er eisini ein ábyrgdartrygging. Hon fevnir um skaðar, ið tú, sum byggiharri, møguliga kann ábyrgjast fyri í byggitíðarskeiðnum. Eisini ber til at tekna eina víðkaða arbeiðstøkutrygging, so skaðar, ið standast av spreinging eisini eru umfataðir. Um ivamál eru um tryggingina, er tað altíð tryggingarskjalið, sum er galdandi.